Document ID: 31999R2471

Padomes Regula (EK) Nr. 2471/1999
(1999. gada 23. novembris),
ar ko groza Regulu (EK) Nr. 669/97, ar kuru atver Kopienas tarifu kvotas un paredz to pārvaldību attiecībā uz dažiem Farēru salu izcelsmes zivju un zvejniecības produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 14. aprīļa Regulu (EK) Nr. 669/97, ar kuru atver Kopienas tarifu kvotas un limitus, kā arī paredz to pārvaldību, ievieš Kopienas pārraudzību dažiem Farēru salu izcelsmes zivju un zvejniecības produktiem, paredz sīki izstrādātus noteikumus šo pasākumu grozīšanai un pielāgošanai un atceļ Regulu (EK) Nr. 1983/95 [1], kurā jaunākie grozījumi izdarīti ar Komisijas Regulu (EK) Nr. 1034/98 [2], un jo īpaši tās 5. un 6. pantu,
(1) tā kā 1. protokols Nolīgumam par tarifiem un kārtību, ko piemēro dažiem zivju un zvejniecības produktiem, kurus laiž brīvā apgrozībā Kopienā vai ieved Farēru salās, ir aizvietots ar EK un Dānijas/Farēru salu Apvienotās komitejas Lēmumu Nr. 1/99 [3];
(2) tā kā jaunajā 1. protokolā ir atcelts punkts par salīdzināmajām cenām, Kopienas tarifu limitiem un statistisko pārraudzību, ko pašreiz piemēro dažiem zivju un zvejniecības produktiem, kuri ir atbrīvoti no muitas nodokļiem; tā kā tādēļ būtu jāgroza Regula (EK) Nr. 669/97, svītrojot pantus, ar kuriem ieviesti šie pasākumi, kā arī šīs regulas II un III pielikumu;
(3) tā kā beznodokļu tarifa kvota lasim (09.0673) aizstāta ar ievešanu bez limitiem un muitas nodokļa; tā kā vislielākās labvēlības (MFN) statuss ir atjaunots dažiem produktiem, kas šobrīd ir atbrīvoti no muitas nodokļiem atbilstīgi tarifu kvotām, jo īpaši sagatavotām un konservētām siļķēm un makrelēm (09.0677), heka filejām (09.0683), krabjiem (09.0685) un mīdijām (09.0687); tā kā tarifu kvotas saglabā attiecībā uz četriem pārējiem produktiem; tā kā, lai ņemtu vērā šīs izmaiņas, būtu jāgroza Regulas (EK) Nr. 669/97 I pielikums;
(4) tā kā šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 669/97 groza šādi:
1. Virsrakstā svītro vārdus "un limitus", kā arī vārdus "ievieš Kopienas pārraudzību".
2. Regulas 1. pantā "I pielikums" aizstāj ar "pielikums".
3. Svītro 4. un 7. pantu.
4. Regulas I pielikumu aizstāj ar šīs regulas pielikumu.
5. Daudzumus, kas ir ievesti kopš 1999. gada 1. janvāra atbilstīgi tarifu kvotām ar kārtas numuriem 09.0671, 09.0675, 09.0679 un 09.0681, ko piemēro atbilstīgi Regulai (EK) Nr. 669/97, ņem vērā attiecīgo tarifu kvotu daudzumos, kas norādīti šīs regulas pielikumā.
6. Svītro II un III pielikumu.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1999. gada 1. augusta.
Regula uzliek saistības kopumā un ir tieši piemērojama visās dalībvalstīs.
Briselē, 1999. gada 23. novembrī

Labels: 3
18
6